Pozná ma Boh?
Všetci sme deťmi nášho Nebeského Otca a ako láskavý a milujúci Otec o vás vie. Pozná vás – vaše výzvy, vaše víťazstvá, vaše silné stránky a váš neuveriteľný potenciál. A vediac to všetko, miluje vás. Nič pre Neho neznamená viac ako vaše šťastie. Preto chce, aby ste Ho spoznali.
Ak hľadáte nepopierateľný vedecký dôkaz o existencii Boha, odporúčame vám použiť odlišný prístup. Každý z nás môže získať vedomosť, že Boh je skutočný, ale je to niečo, čo sa deje prostredníctvom hlboko osobného procesu, v ktorom Ho vyhľadávate prostredníctvom štúdia, služby, modlitby a božskej inšpirácie. Keď máme túto vedomosť, môžeme vidieť dôkaz existencie Boha všade, kam sa pozrieme – v prírode, v priebehu našich každodenných životov a v odpovediach na naše modlitby.